cyanic-selkie/wikianc huggingface dataset:
Բոբ Մարշալլ
Արշավներ Ադիրոնդակում և ուսումը Անտառային քոլեջում
Բոբի կրտսեր եղբայրը` Ջորջ Մարշալլը (1904-2000), հետագայում գրել է Ադիրոնդակ պարկում Ստորին Սարանակ լճի ափին գտնվող «Կնոլվուդ ակումբ»-ի ամառային ճամբար կատարած իրենց ճանապարհորդության մասին, որ նրանք այդտեղ «մտել են ազատության աշխարհ, կենդանի բուսականություն և հսկայական տարածքներ, թարմ կանաչ և աշխուժացնող կապույտ բարակ սոճիներ և նուրբ վարդագույն երանգներ, եղնիկներ ու մոծակներ, ձկնորսական և որսորդական նավեր և երկար դեգերումներ անտառային ջունգլիներում» ։
Մարշալլը թողել է բազմաթիվ ճանապարհորդական նոթեր, լուսաբանող լուսանկարներով և վիճակագրկան տվյալներով։ 1915 թվականին նա առաջին անգամ բարձրացել է Ադիրոնդակ լեռնաշղթայի Ամպերսանդ լեռան գագաթը (ծովի մակարդակից 1022 մ բարձրության վրա)։ Նրա հետ են եղել նրա եղբայր Ջորջը և ընտանիքի բարեկամ Հերբ Կլարկը (Herb Clark), ով որպես ուղեկցող է աշխատել Սարանակի լճում։ Կլարկը նրանց ուղեկցել է նաև այլ երկար արշավների ժամանակ, սովորեցրել կողմնորոշվել անտառում և կառավարել նավակները։
1921 թվականին Բոբը, Ջորջը և Հերբը դարձել են առաջին ալպինիստները, ովքեր այցելել են Ադիրոնդակ լեռնաշղթայի բոլոր 42 գագաթները, որոնք տեղակայված էին, այդ ժամանակվա չափումներով, ծովի մակարդակից ավելի քան 1200 մ բարձրության վրա։ Այդ վերելքներից մի քանիսը եղել են առաջին վերելքները։ 1924 թվականին այդ նույն երեք ալպինիստներն առաջինը նվաճեցին Ադիրոնդակ լեռնաշղթայի բոլոր 46 գագաթները ։
Ethical Culture School–ն ավարտելուց հետո Բոբ Մարշալլը մեկ տարի սովորել է Կոլումբիայի համալսարանում, ապա 1920 թվականին տեղափոխվել է Սիրակուզայի համալսարանի Նյու Յորքի պետական անտառային քոլեջ։ Դեռ անչափահաս տարիքում Բոբը որոշել էր, որ ուզում է անտառապահ դառնալ, քանի որ շատ էր սիրում ծառեր և անմարդաբնակ վայրեր և չէր ցանկանում իր կյանքի մեծ մասն անցկացնել մարդաշատ գրասենյակում։ Իսկ Սիրակուզայում նա որոշ ժամանակ իրեն դժբախտ և միայնակ էր զգում [16], բայց նա լավ էր սովորում և հայտնի էր իր անհատականությամբ։ Մարշալլի դասընկերը նրա մասին գրել է, որ Բոբը «միշտ անում էր մի բան, որ ոչ ոք չէր էլ մտածում անել։ Նա միշտ բարձր էր գնահատում բնաշխարհը՝ Անդրիոդակի գագաթները, իր անցկացրած լավագույն օրերը Ջորջի և տասնյակ ուրիշների հետ» ։ Անտառային քոլեջում Մարշալլը ընդունվեց «Ալֆա Կսի Սիգմա» ուսանողական եղբայրության կազմում և միացավ սպորտային թիմին՝ զբաղվելով լաքոսով և թեթևաթլետիկական կրոսով։ Ուսումնառության ընթացքում Մարշալլը դարձել է իր դասարանի առաջնորդը և ընտրվել քոլեջի կողմից տպագրվող Empire Forester տարեգրքի դասարանային  քարտուղար և խմբագրի օգնական։
1920-ականներին Մարշալլը սկսեց հետաքրքրվել Անդիրոնդակի տարածքում զբոսաշրջության և հանգստի զարգացման հարցերով։ 1922 թվականին նա դարձավ  Անդիրոնդակի լեռնային ակումբի հիմնադիրներից մեկը, որը զբաղվում էր զբոսաշրջիկների ուսուցման, արշավային արահետների ստեղծման և կահավորման հարցերով։ Նույն թվականին նա կազմել է 38 էջանոց ուղեցույց՝ «Ադիրոնդակի բարձր գագաթները» (The High Peaks of the Adirondacks) այդ լեռնային տարածքի սեփական ուսումնասիրությունների փորձի հիման վրա։
1924 թվականին Բոբ Մարշալլը ստացել է անտառտնտեսության գիտությունների բակալավրի (magna cum laude) աստիճան՝ Անտառային քոլեջի 59 տեղերից զբաղեցնելով չորրորդ տեղը։ Բարձր կուրսերի ուսանողների տարեգրքում նրա մասին գրառվում է կատարվել որպես «լճակների մրցարշավորդ» չգերազանցված չեմպիոն, վիճակագրությամբ տարված մի տղա, որը լեռնագագաթներ է բարձրանում, որը պատրաստ է քայլել 8 կիլոմետր, այնուհետև թափառել ծանծաղուտներում։ Գյունտերի շղթայով Բոբի հետ կապած անձը ստիպված կլինի վազել, թրջվել և ամենայն հավանականությամբ, երկուսն էլ» ։
1925 թվականին Բոբ Մարշալլը Հարվարդի համալսարանից ստացել է անտառտնտեսության գիտությունների մագիստրոսի կոչում։
Անտառային ծառայություն։ Ալյասկա
1925-1928 թվականներին Բոբ Մարշալլն աշխատել է ԱՄՆ-ի անտառային ծառայությունում։ Նա ցանկանում էր աշխատել Ալյասկայում, բայց  սկզբում գործուղվել է Մոնտանայի Միզուլա քաղաքի մերձակայքում գտնվող Հյուսիսային ժայռոտ լեռների փորձարարական կայան (Northern Rocky Mountain Experimental Station): Գիտական հետազոտությունների թեման, որով զբաղվել է Մարշալլը, կայանում եղել է  հրդեհից հետո անտառվերականգնման աշխատանքների կազմակերպումը։ Նա ստիպված էր ոչ միայն հետազոտել, այլև ինքնուրույն պայքարել կրակի դեմ, երբ հուլիս ամսվա ամպրոպներից հետո ավելի քան 150 հրդեհների օջախներ առաջացան Այդահոյի նահանգի Կանիկսու ազգային անտառում։ Նրան հանձնարարվել էր նաև նախապատրաստել և աջակցել Անտառային ծառայության թիմերից մեկին։ Ինչպես ինքն է  ավելի ուշ պատմում, այդ ժամանակ նա ստիպված էր օրական աշխատել 18-20 ժամ`որպես տաբելավար, պահեստի ղեկավար, ճամբարի պետ, կրակային գծի տեսուչ։ Մարշալլը ստիպված էր շատ ժամանակ անցկացնել հրշեջների և փայտահատների հետ և լավ ծանոթանալ թե ինչ պայմաններում են նրանք աշխատում և ինչպիսին է  իրավիճակը բնական ռեսուրսների օգտագործման գործում [29]: Կայանում գտնվելու ընթացքում տեսնելով, թե ինչ անապահով աշխատանքային պայմաններում են աշխատում ոչ միայն հրշեջներն ու փայտահատները, այլև բազմաթիվ այլ ամերիկացի բանվորները, Բոբ Մարշալլը դարձել է լիբերալ և սոցիալիստական գաղափարների կողմնակից։
1928 թվականին Բոբ Մարշալլը դուրս եկավ անտառային ծառայությունից, որպեսզի վերադառնա գիտական աշխատանքներին և ավարտի  բույսերի պաթոլոգիայի վերաբերյալ իր դոկտորական թեզը (այդ կոչումը նա ստացել է  Ջոնս Հոփքինսի համալսարանից)։ Հաջորդ տարի նա կատարեց իր առաջին ուղևորությունը Ալյասկա, այցելեց Կոյուկուկ գետի վերին հոսանքները և միջին Բրուքս՝ պատրաստվելով ավելի ուշ այնտեղ վերադառնալ՝ հետագա հետազոտությունները շարունակելու համար։ Ուղևորության գիտական նպատակն էր ուսումնասիրել Արկտիկայի մայրցամաքային հատվածի մոտակայքում գտնվող անտառի հյուսիսային սահմանի ծառերի աճը։
15 ամիս անընդմեջ Բոբ Մարշալլն ապրել է Ուայզմեն փոքրիկ ավանում, որտեղ սենյակ է վարձել ավանի միակ փոստային կայանում։ Սենյակի հարդարանքը բաղկացած է եղել գրասեղանից, ձայնագրիչից, գրքերից և գրառումների տետրից։ Մարշալլը սեղանը դրել է սենյակի միակ պատուհանի մոտ, որից հիասքանչ տեսարան էր բացվում դեպի Կոյուկուկ գետի ոլորանները, իսկ դրանից այն կողմ՝ Բրուքսի լեռնաշղթայի ձյունապատ գագաթները։ Մարշալլը բառացիորեն սիրահարվել է այդ լեռներին և ընդհանրապես Ալյասկայի բնությանը։ Նա դարձել է Կենտրոնական Բրուքսի լեռների առաջին հետազոտողներից մեկը և առաջինը, ով ուսումնասիրել է Կոյուկուկ գետի հյուսիսային ճյուղի վերին հոսանքները և հասել գետի ակունքներին` Արկտիկայի դարպասներին, հենց այդպես էլ  նա կոչել է Բորեալ (Boreal Mtn., ծովի մակարդակից 1943 մ բարձրության վրա) և Ֆրիգիդ  Կրագս (Frigid Crags, 1677 մ) գագաթների միջև ընկած կիրճը։
Բոբ Մարշալլի հայրը մահացել է 1929 թվականի սեպտեմբերի 11-ին Ցյուրիխում, իսկ մայրը մահացել է  ավելի վաղ` 1916 թվականին, քաղցկեղից։ Նրանց  չորս երեխաները, այդ թվում՝ Բոբը, ժառանգել են իրենց հոր կարողության մեծ մասը, որն այդ ժամանակ կազմել է մի քանի միլիոն ԱՄՆ դոլար։ Բայց նույնիսկ այդպիսի ժառանգություն ստանալով՝ Բոբ Մարշալլը շարունակել է աշխատել մինչև իր կյանքի վերջը, այդ գումարի մի զգալի մասը հատկացնելով  Wilderness Society-ին (սկզբի տարիներին այս բնապահպանական կազմակերպությունը գոյատևում էր հիմնականում նրա հաշվին) և իր հետազոտությունների և արշավախմբերի կազմակերպմանը ։
Բոբ Մարշալլը փիլիսոփայության գիտությունների դոկտորի աստիճան է ստացել 1930 թվականին։ Նրա դիսերտացիայի թեման եղել է «Փշատերև ծառերի տնկիների ոռոգման  փոխազդեցության փորձնական ուսումնասիրությունը՝ հատուկ ուշադրություն դարձնելով թոռոմելուն» (An Experimental Study of the Water Relations of Seedling Conifers with Special Reference to Wilting) : Նրա գիտական ղեկավարը եղել է Ջոնս Հոփքինսի համալսարանի բույսերի ֆիզիոլոգիայի լաբորատորիայի աշխատակից դոկտոր Բարտոն Էդվարդ Լիվինգստոնը ։
Շոթա Ռուսթավելու անվան թիվ 23 դպրոց
Շոթա Ռուսթավելու անվան թիվ 23 դպրոց, հանրակրթական դպրոց Երևանի Կենտրոն վարչական շրջանում, Կոնդ թաղամասում։
Պատմություն
Դպրոցը հիմնադրվել է 1932 թվականին։ Հայրենական Մեծ պատերազմի տարիներին ծառայել է որպես զինվորական հոսպիտալ, հետ պատերազմյան տարիներին՝ որպես քիմիական տեխնիկում և դպրոց։ 1948 թվականին դպրոցն անվանակոչվել է վրացի քաղաքական գործիչ և պոետ Շոթա Ռուսթավելու անունով ։
Բոբ Մարշալլ
Անտառային ծառայություն։ Ալյասկա
1930 թվականի փետրվարին Մարշալլը ի վերջո կարողացավ Scientific Monthly ամսագրում տպագրել իր «Վայրի բնության  խնդիրը» հոդվածը (The Problem of the Wilderness), չորս ամսագրերից մերժում ստանալուց հետո։ Այդ հոդվածում մշակվել և ընդհանրացվել են Բոբ Մարշալլի նախկին գիտական աշխատությունները, այդ թվում «Վայրի բնությունը որպես փոքրամասնության իրավունք» (The Wilderness as a Minority Right), որը համարվում է հեղինակի գիտական աշխատություններում կարևորագույններից և բնապահպանական գիտությունների ոլորտում հիմնարարներից մեկը։ Մարշալլի աշխատություններում նշված են ոչ միայն Ամերիկայի վայրի անտառների վերաբերյալ իր հետազոտության ամենակարևոր հիմունքները, այլ նաև կենսակենտրոն արժեքային համակարգի հիմքերը, որում վայրի բնությունն ինքնին արժեքավոր է, ոչ միայն որպես ռեսուրս մարդկանց համար։ Մարշալլը պնդում էր, որ վայրի բնությունը պետք է անպայման պահպանվի ոչ միայն իր յուրահատուկ գեղագիտական հատկությունների պատճառով, այլ նաև այն պատճառով, որ այն հնարավորություն է տալիս արկածներ զգալ դրանք փնտրողներին։
Շոթա Ռուսթավելու անվան թիվ 23 դպրոց
Պատմություն
Շոթա Ռուսթավելու դպրոց կա նաև Գանձայում (Գանձայի Շոթա Ռուսթավելու անվան թիվ 2 միջնակարգ դպրոց) ։
Բոբ Մարշալլ
Անտառային ծառայություն։ Ալյասկա
Մարշալլը գրում է. «Երկիրը նվաճելու ձգտող քաղաքակրթության բռնատիրական նկրտումների դեմ պայքարելու միայն մեկ հույս կա։ «Այդ հույսը ակտիվ մարդկանց կազմակերպությունն է, ովքեր պայքարում են վայրի բնության ազատության համար»։ Վայրի բնության հիմնախնդիրը դարձավ գործողության կոչ` այս թեմայով ամենաշատ տարածված աշխատանքներից մեկը, և արդեն 20-րդ դարի վերջին բնության պահպանության պատմության հետազոտողները դա գնահատում էին որպես հիմնարար։
Շոթա Ռուսթավելու անվան թիվ 23 դպրոց
Ծանոթագրություններ
Կատեգորիա:Երևանի դպրոցներ
Բոբ Մարշալլ
Անտառային ծառայություն։ Ալյասկա
1930 թվականի օգոստոսին Մարշալլը վերադարձել է Ալյասկա։ Նա նախատեսել էր շարունակել ուսումնասիրել Բրուքսի լեռնաշղթան և այնտեղ աճող անտառները, հետաքրքրվում էր նաև Արիստիկայի ծայրին գտնվող Ուայզմեն ավանի մարդկանց կյանքով և խնդիրներով։ Այդ ավանը նա նկարագրել է Ֆերբենկսից 200 մղոն հյուսիս՝ որպես «իրեն հայտնի ամենաերջանիկ քաղաքակրթություն»։ Մարշալլը ընկերացել է տեղացիներից շատերի հետ և մանրամասնորեն գրառել նրանց հետ հազարավոր ժամեր տևած զրույցները։ Նա նույնիսկ համոզել է նրանցից ոմանց (հիմնականում ամուրի տղամարդիկ) անցնել ինտելեկտուալ զարգացման թեստեր։ Մարշալլը Ուայզմենի բնակիչների կյանքի բոլոր ասպեկտների վերաբերյալ վիճակագրական ուսումնասիրություններ է կատարել` եկամտի մակարդակից և տնտեսական կարգավիճակից մինչև սննդակարգ և նույնիսկ սեռական սովորություններ։ Այս բոլոր տվյալների հավաքագրման և մշակման համար պահանջվեց ընդամենը մեկ տարի՝ 1930 թվականի օգոստոսի վերջից մինչև 1931 թվականի սեպտեմբերի սկիզբ։ Այս ուսումնասիրության արդյունքների և Ալյասկա կատարած նախորդ ուղևորության հիման վրա Բոբ Մարշալլը գրել է «Արկտիկական գյուղը»՝ վայրի բնության միջավայրում բնակվող մարդկանց կյանքի սոցիոլոգիական ուսումնասիրությունների վերաբերյալ։ Գիրքը հրատարակվել է 1933 թվականին, այն ընդունվել է տարածման հայտնի Literary Guild գրական ակումբի կողմից և դարձել բեսթսելլեր։ Մարշալլն այս գրքի համար իր հոնորարները կիսեց Ուայզմենի բնակիչների հետ ։
Բանաստեղծական և հասարակական գործունեություն
1931 թվականի սեպտեմբերի վերջին Բոբ Մարշալլը վերադարձել է ԱՄՆ Արևելյան ափ։ Բացի «Արկտիկական գյուղից», նա գրել և հրատարակել է բազմաթիվ հոդվածներ ամերիկյան անտառային տնտեսության վերաբերյալ։ Մարշալլը, մտահոգված լինելով այն փաստով, որ այդ ժամանակ քիչ մարդիկ էին ուշադրություն դարձնում անտառահատմանը, և այդ թեմայով շատ քիչ տպագրվող աշխատություններ կան, դիմում գրեց Ամերիկյան անտառների ասոցիացիայի նախագահ Ջորջ Դ. Պրատտին (George D. Pratt): Բոբ Մարշալլը նաև օժանդակել է Սիրակուզայի անտառտնտեսական քոլեջում իր հոր՝ Լուիսի հուշարձանի տեղադրմանը, դասախոսություններ է կարդացել տարբեր քաղաքներում, որտեղ պատմել է իր ճանապարհորդությունների և վայրի բնության պահպանության մասին։
Շուտով Մարշալլը հրավեր է ստացել Անտառային ծառայության հետազոտությունների մասնաճյուղի (Forest Service's Branch of Research) ղեկավար Էրլ Քլապից (Earle Clapp): Նա առաջարկել է, որ վերադառնա Անտառային ծառայության աշխատանքի՝ փայտամշակման արդյունաբերության կառավարման հրատապ անհրաժեշտ բարեփոխումներ կատարելու և դաշնային մակարդակում անտառների կառավարման միասնական հայեցակարգ մշակելու համար։ Մարշալլն ընդունել է այդ առաջարկը և 1932 թվականի սեպտեմբերին տեղափոխվել Վաշինգտոն։ Նոր պաշտոնում նա մշակել է անտառվերականգնման մի քանի պլաններ և անմիջապես սկսեց կազմել ԱՄՆ-ում առանց ճանապարհի մնացած տարածքների ցուցակը։ Նա այդ տվյալներն ուղարկել է տարածաշրջանային անտառտնտեսություն՝ համոզելով նրանց թողնել այս տարածքները որպես  վայրի բնության նմուշներ, բայց ապարդյուն։ Միևնույն ժամանակ, Բոբ Մարշալլը գրել է մի աշխատություն, որը հայտնի է դարձել որպես «Կոպլենդի զեկույց»՝ երեք հսկայական գլուխներով, երկու հատորով, ընդհանուր առմամբ՝ 1677 էջ։ Ինքը ՝ Մարշալլը, համարել է, որ այդ աշխատանքը լավագույնն է, որ մինչ այդ ինքն արել է անտառտնտեսության բնագավառում։
1933 թվականին Մարշալլը հրատարակել է իր մեկ այլ հայտնի աշխատությունը՝ «Ժողովրդական անտառներ»-ը (The People's Forests), որտեղ նա հանդես է եկել փայտանյութի վերամշակման տեղամասերի «սոցիալականացման» օգտին ։ Նա կարծում էր, որ այդ անտառային տարածքների հանրային սեփականությունը «լավագույն միջոցն է ինչպես փայտանյութի վերամշակման արդյունաբերության կայունության, այնպես էլ վայրի բնության պահպանման ապահովման համար» ։
1933 թվականի օգոստոսին Մարշալլը նշանակվել է Հնդիկների գործերով  անտառտնտեսության ենթակառուցվածէների բյուրոյի տնօրեն, որտեղ նա աշխատել է հաջորդ չորս տարիներին։ Այդ ժամանակ բյուրոն կառավարում էր հնդկական արգելոցների բնական պաշարները, և կարող էր թույլատրել կամ արգելել այդ տարածքներում հատումներ կամ տնտեսական այլ գործունեությամբ զբաղվել, Հնդկական ցեղերը հետագայում հասան անկախության և սկսեցին վերահսկողություն իրականացնել իրենց հողերի բնական պաշարների նկատմամբ։ Մարշալլը տառացիորեն պաշարել է պետական պաշտոնյաներին նամակներով, հեռախոսազանգերով և այցելություններով և դարձել էՎաշինգտոնի վայրի բնության ամենահայտնի մարտիկը։ Վայրի բնության տարածքների գլխավոր անտառապահի պաշտոնում նրա վերջին նախաձեռնություններից մեկը Հնդկական արգելոցի տարածքը (19,425 կմ 2) «ընդմիշտ վայրի» կամ դաշնային իրավասության ներքո առնվազն «առանց ճանապարհի» դարձնելու առաջարկն էր։ Շուտով 16 տարածքներ իսկապես արգելոց դարձան, բայց դա տեղի ունեցավ այն բանից հետո, երբ Մարշալլը ՎԲՏ-ի իր աշխատանքից տեղափոխվեց ԱՄՆ-ի անտառային ծառայություն։ Մարշալլը, անհանգստանալով վայրի բնության նկատմամբ  քաղաքակրթության շարունակական առաջխաղացմամբ, գրել է`
Անտառի ձայները ամբողջովին ոչնչանում են շարժիչների հռնդյունից։ Սոճու տերևների և ծաղիկների հոտերը, խոտաբույսերի ու նոր հերկված հողի և անտառի մնացած բոլոր նուրբ բույրերը խեղդվում են բենզինի գարշահոտությունից։ Սկսում ես անհանգստանալ դեմքիդ  փչող  թեթև քամու և ոտքերի տակ փափուկ հողի զգացումի կորստից։
The Wilderness Society
1934 թվականին Մարշալլը մեկնել է Թենեսի նահանգի Նոկսվիլ քաղաք, որտեղ հանդիպել է տարածաշրջանային պլանավորող Բենտոն Մակքեյի հետ, ով աջակցել է Ապալաչյան արահետ նախագիծին։ Նրանց միացել է Նոքսվիլցի փաստաբան Հարվի Բրումը, և նրանք ձեռնամուխ են եղել վայրի բնության պահպանության կազմակերպության ստեղծմանը։ Նույն տարում նրանց է միացել մեկ այլ անտառապահ՝ Բեռնարդ Ֆրանկը։ Նրանք իրենց համախոհներին ուղարկել են հրավերներ` օգնելու կազմակերպել ամերիկյան վայրի բնությունը պահպանելու խումբ (Invitation to Help Organize a Group to Preserve the American Wilderness), քանի որ նրանք հավատում էին, որ երկիրն արդեն ցանկություն ունի պաշտպանելու իր մնացած վայրի բնությունը մեքենայացված քաղաքակրթության առաջխաղացումից  և որ լուրջ մարդիկ հասկանում են, որ բնությունն ավելի կարևոր է շքեղ և նորաձև խաղալիքներից։
Ռովերետո
Բնակավայրի հովանավոր պաշտպանը Մադոննա դելա Նևան է։ Կոմունայի տոնը նշվում է ամեն տարվա օգոստոսի 5-ին։
Ծանոթագրություններ
Կատեգորիա:Իտալիայի բնակավայրեր
Բոբ Մարշալլ
The Wilderness Society
Թոմաս Հենրի Ուոտկինսը, որը հետագայում խմբագրել է այդ կազմակերպության կողմից թողարկվող Wilderness ամսագիրը, 1985 թվականին «Wilderness Society»-ի 50-ամյակի կապակցությամբ գրել է, որ մինչ կազմակերպության հիմնադրումը և  գործունեությունը պահպանվող տարածքների համար լուրջ շարժումներ չեն եղել և Մարշալլն անձամբ վայրի բնության տարածքների պահպանման նպատակով ավելին է արել, քան որևէ մեկը պատմության ընթացքում։
Հետագա կյանք և մահ
Բոբ Մարշալլի կյանքի վերջին տարիները բեղմնավոր են եղել։ 1937 թվականի մայիսին Մարշալլը դարձել է Անտառային ծառայության հանգստյան և հողերի բաժնի (Forest Service's Division of Recreation and Lands) տնօրեն։ Հաջորդ երկու տարիների ընթացքում Մարշալլն աշխատել է երկու հիմնական նախագծերի վրա` ցածր եկամուտ ունեցող անձանց համար հանգստի հնարավորությունները ընդլայնելու (միևնույն ժամանակ կանխելով խտրականությունը էթնիկ փոքրամասնությունների նկատմամբ) և ստեղծել նոր պահպանվող տարածքներ ազգային անտառներում։ Նրա կենսագիր Ջեյմս Գլովերը (James Glover) պնդում է, որ Բոբ Մարշալլը հավանաբար ԱՄՆ առաջին բարձրաստիճան պաշտոնյան է, որը լրջորեն պայքարել է անտառային ծառայության ռեկրեացիոն կանոններում էթնիկ խտրականության դեմ, երբ հանրային վայրերում ռասայական տարանջատումը հաստատվել է հարավային և որոշ այլ նահանգների օրենսդրությամբ։ Միևնույն ժամանակ, Մարշալլը շարունակել է ֆինանսական աջակցություն ցուցաբերել Wilderness Society-ին, իրավապաշտպանական, արհմիութենական և սոցիալիստական մի շարք այլ կազմակերպությունների։
1938 թվականի օգոստոսին Մարշալլը ձեռնարկել է իր վերջին ուղևորությունը Ալյասկա, որպեսզի շարունակի հետազոտությունները Բրուկս լեռնաշղթայում։ Այդ ժամանակ էլ նրանով սկսել է հետաքրքրվել ԱՄՆ Ներկայացուցիչների պալատի հակաամերիկյան գործունեության հետաքննության հանձնաժողովը։ Հանձնաժողովը New York Times  թերթում հաղորդում ներկայացրեց, որ ութ դաշնային պաշտոնյաներ, այդ թվում  Մարշալը, կոմունիստների աջակիցներն են, քանի որ նրանք կապ են պահպանում այնպիսի կազմակերպությունների հետ, ինչպիսիք են Աշխատավորների ալյանսը (Workers Alliance) և Խաղաղության ու ժողովրդավարության ամերիկյան լիգան։ Մարշալլը չափազանց զբաղված է եղել ճամփորդություններով՝ այս մեղադրանքներին պատասխանելու համար, Ալյասկայից հետո մեկնել է Վաշինգտոնի նահանգ, ապա՝ Մոնտանա, Օրեգոնա, Նևադա, Յուտա, Արիզոնա, Նյու Մեքսիկո և Կալիֆորնիա։ Հաջորդ տարի նա կրկին կարճ ժամկետով մեկնել է Ալյասկա, ճամփորդել արևմտյան ազգային անտառներով՝ ուսումնասիրելով անտառային հանգստի կազմակերպման հնարավորությունները։
1939 թվականի սեպտեմբերին, երբ Մարշալլը գտնվել է Վաշինգտոնի նահանգում, անտառային ծառայությունը հրապարակել է երկու կարգադրություն  (U-1 և U2): Վայրի բնության տարածքներում ճանապարհների կառուցումն արգելող այս կարգադրությունները նախապատրաստվել են Մարշալլի գլխավորած Անտառային ծառայության կոմիտեի կողմից, որը ստորագրվել է գյուղատնտեսության քարտուղարի (Secretary of Agriculture) կողմից և ուժի մեջ մտել։
Բոբ Մարշալլը մահացել է 1939 թվականի նոյեմբերի 11-ին, Վաշինգտոն-Նյու Յորք կեսգիշերային գնացքում, հավանաբար սրտի անբավարարությունից։ Նա եղել է 38 տարեկան և նրա հանկարծակի մահը ցնցել է շատերին, քանի որ, Բոբ Մարշալլը դեռ բավականին երիտասարդ է եղել և վարել է ակտիվ կենսակերպ՝ զգալի ֆիզիկական ծանրաբեռնվածությամբ։ Նրա եղբայր Ջորջը (որն ապրել է 96 տարի) ասել է. «Բոբի մահը վրդովեցրեց ինձ և դարձավ իմ կյանքի ամենատրավմատիկ  իրադարձությունը»։ Մարշալլը թաղված է Բրուքլինի Սալեմ Ֆիլդսի հրեական գերեզմանատանը, ծնողների և քրոջ՝ Ռութ Մարշալի (ամուսնությամբ Բիլիկոպֆ) կողքին, որը նույնպես մահացել է վաղ տարիքում` 39 տարեկան հասակում, քաղցկեղից ։
Ժառանգություն և հիշատակ
Բոբ Մարշալլն ամուսնացած չի եղել, և նրա գրեթե ամբողջ կարողությունը (1938 թվականին` 1,5 միլիոն ԱՄՆ դոլար, որը համարժեք է 2017 թվականի 26 միլիոնի) կտակվել է նրա համար կարևոր երեք արժեքների աջակցությանը՝ սոցիալիզմին, քաղաքացիական ազատություններին և վայրի բնության պահպանմանը ։ Դրա համար նա ստեղծել է երեք հիմնադրամ։ Առաջինը ստացել է Մարշալլի կարողության կեսը և օգտագործվել է «արտադրության տեսության դասավանդման նպատակով, ոչ թե շահույթ ստանալու»։ երկրորդը ստացել է մեկ քառորդը` օգտագործվում էր «քաղաքացիական ազատությունների գաղափարները պաշտպանելու և խթանելու նպատակով», մյուս քառորդը ստացավ երրորդ հիմնադրամը, որը հետագայում կոչվեց Robert Marshall Wilderness Fund, որի խնդիրն էր «պահպանել վայրի բնական պայմանները Ամերիկայում»։ Հետագայում վերջին հիմնադրամում իրենց ներդրումները կատարեցին  Ռոբերտ Ստերլինգ Յարդը, Ջորջ Մարշալը, Իրվինգ Կլարկը, Օլաուս Մուրին և Բիլ Զիմերմանը` «Wilderness Society»-ի առաջին ղեկավարները ։ Եվս 10,000 ԱՄՆ դոլար Բոբ Մարշալլը կտակել էր  իր հին ընկերոջը` ուղեկցող Հերբ Կլարկին ։
Բոբ Մարշալլի «Վայրի Ալյասկա` Բրուքսի կենտրոնական լեռնաշղթայի ուսումնասիրություն» (Alaska Wilderness, Exploring the Central Brooks Range) գիրքը լույս է տեսել հեղինակի մահից շատ տարիներ անց՝ 1956 թվականին, Ջորջ Մարշալլի խմբագրությամբ։ Նա նույնպես դարձելէ հանրաճանաչ ու  նշանակալից և նպաստել է Գեյտս օֆ դե Արկտիկ  ազգային պարկի ստեղծմանը։
Ադիրոնդակի  հետազոտությունը հրապարակվել է ավելի ուշ, միայն 2006 թվականին «Բոբ Մարշալլն Ադիրոնդակում` լեռնագնացի, լճակների վրայով թռչողի և վայրի բնության պաշտպանի գրառումները» (Bob Marshall in the Adirondacks: Writers of a Pioneering Peak-Bagger, Pond-Hopper and Wilderness Preservationist)  անթոլոգիայում, որը տպագրվել է Lost Pond Press հրատարակչության կողմից,  Adirondack Explorer լրատվական ամսագրի խմբագիր Ֆիլ Բրաունի (Phil Brown) խմբագրությամբ։ Ըստ հրատարակչի, գիրքը «պարունակում է Բարձր լեռնագագաթներ և Քրենբերի լճի հարավում գտնվող հսկայական վայրի բնության տարածքներ  նրա արշավների բազմաթիվ նկարագրություններ, կրակոտ ելույթներ՝ ի պաշտպանություն նահանգի հավերժ պաշտպանված վայրի անտառի, Հերբ Քլարկի հմայիչ դիմանկարը և չհրատարակված հատվածներ վեպից, որոնք մասամբ ծավալվում են  Ադիրոնդակում» ։
Իր հիմնադրման օրվանից The Wilderness Society-ը նպաստել է պետական բնական տարածքների պաշտպանության ոլորտին վերաբերվող բազմաթիվ նորմատիվային իրավական ակտերի ընդունմանը։ Այդ կազմակերպությունը նաև մասնավոր սեփականատերերից գնել է 421,000 քառ կմ  տարածք, որպեսզի դրանց վրա հատուկ պահպանվող բնական տարածքներ հիմնի։ Այդ վայրերում վայրի բնության մշտական պահպանվող տարածքների մասին օրենք ընդունելու Բոբ Մարշալլի երազանքն իրականացել է նրա մահվանից 25 տարի անց` 1964 թվականի սեպտեմբերի 3-ին, Սպիտակ տան Վարդերի պարտեզում, ԱՄՆ նախագահ Լինդոն Ջոնսոնը ստորագրել է «Վայրի բնության մասին» դաշնային օրենքը։ Արարողությանը մասնակցել են Էլիս Զանիսերը (Alice Zahniser) և Մարդի Մուրին՝ The Wilderness Society-ի երկու հայտնի անդամների այրիները։
Նույն օրենքում, ԱՄՆ պատմության մեջ առաջին անգամ տրվել է «վայրի բնություն» (wilderness) հասկացության իրավական սահմանումը Մարշալլի և նրա ժամանակակիցների կողմից առաջարկված տարբերակով
Վայրի բնության մասին օրենքի ընդունումը նշանակալից իրադարձություն էր The Wilderness Society-ի պատմության մեջ։ Մարդի Մյուրին և Էլիս Զանիսերը ստորագրման պահին կանգնած էին Ջոնսոնի կողքին։ Այս օրենքով ԱՄՆ իշխանությունները ապահովեցին բնական տարածքների մշտական պաշտպանությունն ու դրանց պահպանումը գալիք սերունդների համար։
2008 թվականին Ադիրոնդակի խորհուրդը (Adirondack Council) Նյու Յորքի նահանգային իշխանություններին առաջարկեց ստեղծել նոր արգելոց Ադիրոնդակի արևմուտքում Կրանբերրի լճի մոտ, Bob Marshall Great Wilderness  անվանումով 1655 քառ. կմ մակերեսով «հավերժ վայրի» տարածքում։  Հիմնադրման դեպքում դա կլինի վայրի բնության ամենամեծ արգելոցը Ադիրոնդակ լեռնաշղթայում։
Բոբ Մարշալի անունն արդեն կրում են Մարշալ լեռը Ադիրոնդակ լեռնաշղթայում, Camp Bob Marshall ճամբարը Բլեք Հիլսում և Ալյասկայի Բրուքս լեռնաշղթայի Մարշալ լիճը (Marshall Lake) :
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:Ջոն Հոփքինսի համալսարանի շրջանավարտներ Կատեգորիա:Ամերիկացի սոցիալիստներ Կատեգորիա:Ամերիկացի բուսաբաններ Կատեգորիա:Էկոակտիվիստներ Կատեգորիա:Ամերիկացի ճանապարհորդներ Կատեգորիա:Գիտությունների դոկտորներ Կատեգորիա:Ամերիկացի գրողներ
Տիեզերական զբոսաշրջություն
Տիեզերական զբոսաշրջություն, ֆիզիկական անձանց կողմից վարձատրվող թռիչք տիեզերք կամ մերձերկրային ուղեծիր՝ ժամանցային կամ գիտահետազոտական նպատակներով։
Առաջին տիեզերական զբոսաշրջիկներ
Տիեզերական զբոսաշրջության գաղափարն առաջին անգամ արտացոլվել է Բարոն Հիլթոնի և Քրաֆթ Էրիկի մի շարք աշխատություններում, որոնք հրապարակվել են 1967 թվականին։ Նրանք առաջին անգամ փորձել են առաջ մղել տիեզերքի առևտրայնացման գաղափարը։ Այդ ժամանակ այն հաջողությամբ չի պսակվել։
Տիեզերական զբոսաշրջությունը սկսել է ակտիվորեն զարգանալ 20-րդ դարի վերջին։ 1986 թվականին տիեզերագնացության միջազգային կոնգրեսում ներկայացվել է «Տիեզերական զբոսաշրջության զարգացման հավանական տնտեսական հետևանքները» թեմայով զեկույցը (Potential Economic Implications of the Development of Space Tourism), որը բազմաթիվ քննարկումներ է առաջացրել ոչ միայն գիտական, այլև գործարար շրջանակներում։
Առաջին զբոսաշրջիկը պետք է դառնար ամերիկացի ուսուցչուհի Շերոն Քրիստա Մաքոլիֆը, որը զոհվել էր 1986 թվականին վթարի պատճառով։ Այդ միջադեպից հետո ԱՄՆ կառավարությունը օրենք է ընդունել, որն արգելում էր ոչ պրոֆեսիոնալներին տիեզերք թռիչքներ իրականացնել։
1990 և 1991 թվականներին տիեզերք են թռել առաջին առևտրային տիեզերագնացներ Տոյեհիրո Ակիյաման (Ճապոնիա) և Հելեն Շարմանը (Մեծ Բրիտանիա), որոնք թռիչքներ են իրականացրել խորհրդային «Միր» ուղեծրային կայանի Союз ТМ-11/Союз ТМ-10 и Союз ТМ-12/Союз ТМ-11 տիեզերանավերով TBS հեռուստաընկերության և «Ջունո» (բրիտանական ընկերությունների կոնսորցիում) մասնավոր ֆինանսավորմամբ։
Թռիչքներ դեպի Միջազգային տիեզերակայան
Զբոսաշրջիկների թռիչքների կազմակերպմամբ զբաղվում են Ռոսկոսմոսը և ամերիկյան Space Adventures-ը։ Space Adventures-ը «Ռոսկոսմոսի» հետ համագործակցել է 2001 թվականից, այդ ընկերության օգնությամբ տիեզերքում արդեն եղել են յոթ զբոսաշրջիկներ (2012 թվականի վերջի տվյալները), ընդ որում նրանցից մեկը՝ Չարլզ Սիմոնին՝ երկու անգամ։
Տիեզերական զբոսաշրջիկների պատրաստումը կատարվել է Աստղային քաղաքում, Մոսկվայի մոտ գտնվող Շյոլկովո քաղաքում, ինչպես նաև փոքր ինքնաթիռներում, որտեղ ստեղծվել է անկշռություն։
Չնայած դեպի ուղեծիր շրջագայության արժեքը կազմել է 20-23 մլն դոլար, տիեզերքը տեսնել ցանկացողների թիվն անշեղորեն աճել է ։ 2007 թվականի հուլիսից տիեզերական շրջագայության արժեքն աճել է 20-ից մինչև 30-40 մլն դոլար, բացի այդ, հրապարակվել է նոր ծառայության՝ տիեզերական զբոսաշրջիկի՝ բաց տիեզերք դուրս գալու գինը՝ 3 մլն դոլար։
Երկու տիեզերական զբոսաշրջիկներ, որոնք Միջազգային տիեզերակայան կմեկնեն Space Adventures ընկերության հետ պայմանագիր կնքելով, 2021 թվականի դեկտեմբերին Союз МС-20 տիեզերանավով, կկարողանան առաջին անգամ ուղեծրում դիմավորել Նոր տարին ։
ՄՏԿ այցելած տիեզերական զբոսաշրջիկներ
Տիեզերական զբոսաշրջության սկիզբը իտալական ծագմամբ ամերիկացի գործարար Դենիս Տիտոյի թռիչքն էր ռուսական Սոյուզ նավի վրա 2001 թվականի ապրիլի 28-ին (թռիչքի ավարտը եղել է մայիսի 6-ին)։ Անձնակազմի կազմում են եղել նաև ղազախստանցի և ռուս տիեզերագնացներ Թալգաթ Մուսաբաևը և Յուրի Բատուրինը։
2005 թվականի հոկտեմբերի 1-ին Միջազգային տիեզերական կայան է մեկնել ամերիկացի գործարար Գրեգորի Օլսեն, վայրէջքը տեղի է ունեցել հոկտեմբերի 10-ին։ Ի սկզբանե նա բժշկական նկատառումներով թռիչք չի կատարել, սակայն ավելի ուշ թույլտվություն է ստացել։ Անձնակազմի կազմում եղել են նաև ռուս տիեզերագնաց Վալերի Տոկարևը և ամերիկացի տիեզերագնաց Ուիլյամ Մակարտուրը։
2006 թվականի սեպտեմբեր 18-ին թռիչքի է մեկնել առաջին տիեզերական զբոսաշրջիկ, իրանական ծագմամբ ամերիկուհի Անուշեհ Անսարին։ Վայրէջքը տեղի է ունեցել սեպտեմբերի 29-ին։ 40-ամյա Անսարին մարզվել է Ռուսաստանում և ՆԱՍԱ-ի Հյուսթոնի կենտրոնում։ Մինչև օգոստոսի վերջ նա ընդամենը ճապոնացի գործարար Դայսուկե Էնոմոտոյի փոխարինողն էր, որը նույնպես ցանկանում էր տիեզերք մեկնել, սակայն մինչև թռիչքն առողջական խնդիրների պատճառով թույլ չի տրվել։ Անձնակազմի կազմում են եղել նաև ռուս տիեզերագնաց Միխայիլ Տյուրինը և ամերիկացի տիեզերագնաց Մայքլ Լոպես-Ալեգրիան։
2007 թվականի ապրիլի 7-ից ապրիլի 21-ը հունգարական ծագումով ամերիկացի միլիարդատեր Չարլզ Սիմոնիի թռիչքը։ Նրա համար փորձարկումներ էին նախատեսված Եվրոպական տիեզերական գործակալության պատվերով (արյան վրա անհավասարակշռության ազդեցության հետազոտություն), ինչպես նաև իր սեփական գիտական ծրագրով (ճառագայթման ազդեցության)։ Անձնակազմի կազմում են եղել նաև ռուս տիեզերագնացներ Ֆյոդոր Յուրչիխինը (նավի հրամանատար) և Օլեգ Կոտովը (բորտինժեներ)։
2008 թվականի հոկտեմբերի 12-ից հոկտեմբերի 24-ը եղել է ամերիկացի միլիոնատեր, համակարգչային խաղերի մշակող Ռիչարդ Գարիոտի թռիչքը։ Գերիոտը երկրորդ տիեզերագնացն է ընտանիքում, քանի որ նրա հայրը՝ տիեզերագնաց Օուեն Գերիոտը, ավելի վաղ եղել է տիեզերքում։ Գարիոտն առաջին տիեզերական զբոսաշրջիկն է, որը գիտական փորձեր է կատարել առևտրային կազմակերպությունների պատվերով, մասնավորապես՝ սպիտակուցային բյուրեղների աճեցման ուղղությամբ։ Թռիչքի համար Գարիոտը վճարել է 30 մլն դոլար, ինչը, նրա խոսքերով, նրա կարողության մեծ մասն է։ Անձնակազմում եղել են եղել նաև ռուս տիեզերագնաց Յուրի Լոնչակովը (նավի հրամանատար) և ամերիկացի տիեզերագնաց Մայքլ Ֆինքը (բորտինժեներ)։ Գերիոտի փոխարինողը եղել է ավստրալիացի 38-ամյա գործարար Նիկ Հելիկը։ Հատկանշական է, որ Միջազգային տիեզերակայանում միաժամանակ եղել են տիեզերագնացների երկու որդիներ՝ Ռիչարդ Գերիոտը և Սերգեյ Վոլկովը։
2009 թվականի մարտի 26-ից ապրիլի 8-ը եղել է ամերիկացի միլիարդատեր Չարլզ Սիմոնիի թռիչքը, որը երկրորդ անգամ է գնացել տիեզերք։
2015 թվականի սեպտեմբերին նախատեսվել է անգլիացի երգչուհի Սառա Բրայթմանի թռիչքը (արժեքը՝ 35 միլիոն ֆունտ) ։ Սակայն մայիսին նա հրաժարվել է դրանից ։
2019 թվականին «Ռոսկոսմոս» պետական կորպորացիան և ամերիկյան Space Adventures ընկերությունը պայմանագիր են ստորագրել մինչև 2021 թվականի վերջը Միջազգային տիեզերակայան երկու տիեզերական զբոսաշրջիկների թռիչքի վերաբերյալ ։
2020 թվականի «Էներգիա» հրթիռատիեզերական ընկերությունը և Space Adventures Inc. ընկերությունը ստորագրվել են 2023 թվականին տիեզերական զբոսաշրջիկի՝ բաց տիեզերք դուրս գալու՝ պատմության մեջ առաջին պայմանագիրը ։
Տիեզերական զբոսաշրջային ճանապարհորդության ցանկԾանոթագրություններ
Կատեգորիա:Տիեզերք
Սաշա Բարոն Քոհեն
Սաշա Բարոն Քոհեն (Sacha Baron Cohen, ), անգլիացի դերասան, կատակերգու, հեղինակ և պրոդյուսեր ։ Նա հայտնի է այնպիսի հորինված երգիծական կերպարների ստեղծմամբ և մարմնավորմամբ, ինչպիսիք են Ալի Ջին, Բորատ Սագդիևը, Բրունո Գեհարդը և Ադմիրալ Գեներալ Ալադինը։ Բարոն Քոհենը տարբեր խոսելաձևեր է օգտագործում իր կերպարների համար ։
Բարոն Քոհենն առավել հայտնի է իր մասնակցությամբ «Բորատ» (2006), «Բրունո» (2009), «Բռնապետը» (2012) և «Թալադեգայի գիշերեր։ Ռիքի Բոբիի բալլադը» (2006) ֆիլմերով։ Նա նաև հայտնի է «Մադագասկար» (2005-2012) ֆիլմաշարում թագավոր Ջուլիեն XIII-ի հնչյունավորմամբ։ Բարոն Քոհենը նաև նկարահանվել է այնպիսի նախագծերում, ինպիսիք են Թիմ Բարթոնի «Սուինի Թոդ։ Ֆլիթ սթրիթի հրեշ վարսավիրը», Մարտին Սկորսեզեի «Հուգո», Թոմ Հուպերի «Թշվառները» և Ահարոն Սորկինի «Չիկագոյի յոթնյակի դատավարությունը» դրամատիկ ֆիլմերը։
Վաղ տարիներ
Սաշա Նոամ Բարոն Քոհենը ծնվել է 1971 թվականի հոկտեմբերի 13-ին Համերսմիթում հրեականընտանիքում ։ Նրա մայրը՝ Դանիելա Նաոմին (ի ծնե՝ Ուեյսեր), ծնվել է Իսրայելում, իսկ հայրը՝ Ջերալդ Բարոն Քոհենը (1932–2016), որը հագուստի խանութի սեփականատեր էր, ծնվել է Լոնդոնում և մեծացել Ուելսում ։ Բարոն Քոհենը դաստիարակվել է որպես հրեա   և ներկայումս տիրապետում է եբրայերենին  ։
Հանրային կերպար և ակտիվիզմ
Գործունեության վաղ շրջանում Բարոն Քոհենը փորձել է խուսափել հարցազրույցներից, որոնք դուրս են եկել իր կերպարների շրջանակներից։ Սակայն, 2004 թվականին նա մասնակցել է «Դևիդ Լեթերմանի հետ ուշ շոուին», «Օփի և Էնթոնիի շոուին» և «Հովարդ Սթերնի շոուին »՝ HBO-ում իր շոուի թողարկվելիք եթերաշրջանը գովազդելու համար։ Նա հարցազրույց է տվել նաև NPR-ի «Բոլոր հանգամանքները հաշվի են առնված» (All Things Considered) շոուին, ինչպես նաև «Rolling Stone» ամսագրին, որը հրապարակվել է 2006 թվականի նոյեմբերին ։ 2007 թվականի հունվարի 4-ին Բարոն Քոհենը հարցազրույց է տվել Թերի Գրոսին NPR-ի «Թարմ օդ» (Fresh Air) հեռուստաշոուի շրջանակներում ։
«Բորատ» ֆիլմի ռեժիսոր Լարի Չարլզը բացատրում է, որ Բարոն Քոհենը սովորաբար հայտնվում է կերպարում նաև «իր թուլությունը պաշտպանելու» համար՝ հասարակական հետաքրքրությունը կենտրոնացնելով կերպարների, այլ ոչ թե իր վրա ։
2019 թվականին Բարոն Քոենը Հակադիֆամացիոն լիգայի կողմից արժանացել է միջազգային մրցանակի՝ մոլեռանդության և նախապաշարմունքների դեմ պայքարում առաջնորդության համար։ Ընդունելով մրցանակը՝ նա քննադատություն է հղել ինտերնետ ընկերություններին՝ Ֆեյսբուքը, Գուգլը, ՅուԹյուբը և Թվիթթերը անվանելով «պատմության մեջ ամենամեծ քարոզչական մեքենայի» մաս ։ 2020 թվականի հունիսին Բարոն Քոհենը երգ է կատարել, որն ունկնդիրներին կոչ է անում գրոհել լիբերալներին, CNN-ը, Առողջապահության համաշխարհային կազմակերպությունը, Բարաք Օբամային, Հիլարի Քլինթոնին, բժիշկ Էնթոնի Ֆաուչիին, Բիլ Գեյթսին և «դիմակ կրողներին»։ Բարոն Քոհենի թիկնապահները թույլ չեն տվել կազմակերպիչներին հեռացնել նրան բեմից և անջատել հոսանքը ։ Ավելի ուշ պարզվել է, որ այդ միջադեպը կազմակերպվել էր որպես Բորատի հաջորդ ֆիլմի նկարահանումների մի մաս՝ Բարոն Քոհենը Բորատի դերում։
Իսրայել և հուդայականություն
Բարոն Քոհենն առաջին անգամ թատերական բեմադրություններում հանդես է եկել «Հաբոնիմ Դրոր» Սոցիալիստական սիոնիստական երիտասարդական շարժման հետ ։
Նա մեկ տարի անցկացրել է Իսրայելում՝ կատարելով կամավորական աշխատանքներ, ինչպես նաև մասնակցել է «Machon L'Madrichei Chutz La'Aretz» ծրագրի հրեական երիտասարդական շարժմանը ։
Բարոն Քոհենն ասել է․ «Ես չէի ասի, որ կրոնասեր հրեա եմ։ Ես հպարտ եմ իմ հրեական ինքնությամբ, և կան որոշ բաներ, որ ես անում եմ, ինչպես նաև սովորույթներ, որոնք ես պահում եմ»։ Նա փորձում է կաշրութը պահել և սինագոգ է այցելում տարեկան մոտ երկու անգամ։
Ամուսնություն և ընտանիք
Բարոն Քոհենն առաջին անգամ հանդիպել է դերասանուհի Այլա Ֆիշերին Սիդնեյում 2002 թվականին տեղի ունեցած երեկույթի ժամանակ ։ Զույգը նշանադրվել է 2004 թվականին։ Ֆիշերի հուդայականությունն ընդունելուց հետո նրանք ամուսնացել են 2010 թվականի մարտի 15-ին Ֆրանսիայի մայրաքաղաք Փարիզում՝ հրեական արարողությամբ ։ Զույգը երեք երեխա ունի և ապրում է Լոս Անջելեսի Լորել կանյոն նեյբորհուդում    ։
Բարեգործություն
2015 թվականի դեկտեմբերի 28-ին Բարոն Քոհենը և Ֆիշերը 335,000 ֆունտ ստերլինգ (500,000 դոլար) են նվիրաբերել Save the Children հիմադրամին՝ որպես Սիրիայի հյուսիսում կարմրուկի դեմ երեխաների պատվաստման ծրագրի մաս, ինչպես նաև նույնքան գումար են նվիրաբերել Փրկության միջազգային կոմիտեին, որը նույնպես ուղղված է սիրիացի փախստականներին օգնելուն ։
Բորատ Սագդիվ
Բորատ Սագդիեվ (Borat Sagdiyev), մտացածին ղազախ լրագրող, ռասիստ, սեքսիստ և Հոմոֆոբ։ «Բորատ» և «Բորատ 2» ֆիլմերի գլխավոր հերոսը։
Բրունո
Բրունո (Bruno, Brüno), ավստրիացի հեռուստահաղորդավար, որը ռեպորտաժներ է անում այնպիսի թեմաներով, ինչպիսիք են՝ նորաձևությունը, ժամանցը, հայտնիները և համասեռականությունը։ «Բրյունո» ֆիլմի գլխավոր հերոսն է։
Մրցանակներ և անվանակարգեր
Ներկայումս ունի 24 մրցանակ և ևս 34 անվանակարգեր, որոնք կինոյի ոլորտում մնացել են առանց հաղթանակի։
Ստորև բերված են հիմնական պարգևները և անվանակարգերը։
Արտաքին հղումներ
Կատեգորիա:BAFTA մրցանակի դափնեկիրներ Կատեգորիա:Անգլիացի դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Բրիտանացի պրոդյուսերներ Կատեգորիա:Բրիտանացի դերասաններ Կատեգորիա:Անգլիացի կինոդերասաններ Կատեգորիա:Բրիտանացի կինոդերասաններ Կատեգորիա:Բրիտանացի հեռուստատեսային դերասաններ Կատեգորիա:Քեմբրիջի համալսարանի շրջանավարտներ Կատեգորիա:Բրիտանացի կինոպրոդյուսերներ Կատեգորիա:Անգլիացի կինոպրոդյուսերներ Կատեգորիա:Սցենարիստներ այբբենական կարգով Կատեգորիա:21-րդ դարի անգլիացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:Անգլիացի մոդելներ Կատեգորիա:Անգլիացի սցենարիստներ Կատեգորիա:Հնչյունավորողներ
Լռություն (ֆիլմ, 1960)
«Լռություն» («Тишина», «Тыныштық»), 1960 թվականի խորհրդային ֆիլմ, որը նկարահանել է ռեժիսոր Ալեքսանդր Կարպովը «Ղազախֆիլմ» կինոստուդիայում ։
Գրականություն
Կատեգորիա:Ղազախական ֆիլմեր Կատեգորիա:1960 ֆիլմեր Կատեգորիա:Բնօրինակում անաղբյուր հոդվածներ
Nightmare (երգ, Հոլզի)
Nightmare, ամերիկացի երգչուհի Հոլզիի սինգլ։ Սինգլը թողարկվել է 2019 թվականի մայիսի 17-ին Capitol Records լեյբլով։ Այն գրել է Հոլզին պրոդյուսեր Բենի Բլանկոյի, Cashmere Cat-ի և Happy Perez-ի հետ միասին։ Երաժշտական տեսահոլովակը նկարահանվել է Հաննա Լյուքս Դևիսը, որը թողարկվել է նույն օրը։  2019 թվականի օգոստոսին երաժշտական տեսանյութը ՅուԹյուբում հավաքել է ավելի քան 60 միլիոն դիտում, ինչպես նաև Spotify-ում 77 միլիոն սթրիմ։
Ծանոթագրություններ
Կատեգորիա:Երգեր այբբենական կարգով Կատեգորիա:2019 սինգլներ Կատեգորիա:2019 երգեր Կատեգորիա:Հոլզիի երգեր
Մոսկովյան հռչակագիր
Մոսկովյան հռչակագիր, հռչակագիր Ադրբեջանի Հանրապետության և Ռուսաստանի Դաշնության միջև դաշնակցային փոխգործակցության մասին։ Ստորագրվել Է Ադրբեջանի նախագահ Իլհամ Ալիևի և Ռուսաստանի նախագահ Վլադիմիր Պուտինի կողմից 2022 թվականի փետրվարի 22-ին Մոսկվա քաղաքում։ Հռչակագիրն ընդգրկում է պետությունների միջև փոխգործակցության կարևորագույն ոլորտները ։
Փաստաթուղթը նվիրված է Ադրբեջանի և Ռուսաստանի միջև դիվանագիտական հարաբերությունների հաստատման 30-ամյակին և երկու երկրների միջև հարաբերությունները նոր մակարդակի է բարձրացնում ։
Հռչակագրի ստորագրումը համընկել Է Ուկրաինայի շուրջ տեղի ունեցող իրադարձությունների հետ։ Այսպես, Ալիևի Մոսկվա ժամանելու օրը՝ փաստաթղթի ստորագրումից մեկ օր առաջ, Ռուսաստանի նախագահը նախ անվտանգության խորհրդի նիստ է անցկացրել, իսկ հետո ժողովրդին ուղղված ուղերձում հրապարակել Է Դոնեցկի և Լուգանսկի ժողովրդական հանրապետությունները ճանաչելու իր որոշումը ։ Իսկ երկու օր անց սկսվեց Ռուսաստանի ներխուժումն Ուկրաինա ։ Իլհամ Ալիևի խոսքով՝ ժամանակային համընկնումը պատահական է, իսկ ստորագրման ամսաթիվը համաձայնեցվել է Ուկրաինայի իրադարձություններից շատ առաջ ։
Անկախության փոխադարձ հարգանք
Հռչակագրի առաջին և երկրորդ կետերը սահմանում են երկու երկրների անկախության, ինքնիշխանության, տարածքային ամբողջականության և պետական սահմանների անխախտելիության փոխադարձ հարգանքը, ինչպես նաև իրավահավասարությունը և միմյանց ներքին գործերին չմիջամտելը։ Ադրբեջանցի քաղաքագետ Ռասիմ Մուսաբեկովի խոսքով՝ այս երկու կետերն առավել կարևոր են հռչակագրում ։ Այսպիսով, փաստաթուղթը երկու երկրներին պարտավորեցնում է ճանաչել միմյանց տարածքային ամբողջականությունը։ Բաքվի համար դա նշանակում է, որ Մոսկվան Լեռնային Ղարաբաղը համարում է Ադրբեջանի տարածք։ Ավելի վաղ Ռուսաստանն այդ մասին պաշտոնապես չէր հայտարարել ։
Միջազգային իրավունքի գծով ադրբեջանցի փորձագետ Քամալ Մաքիլի-Ալիևը նշում է, որ Ռուսաստանը երբեք պաշտոնապես և ակնհայտորեն չի հաստատել ամենաբարձր մակարդակով Ադրբեջանի տարածքային ամբողջականության ճանաչումը՝ ոչ մի պարագայում, նույնիսկ բազմակողմ համատեքստերում։ Հենց դրանով է, ըստ Մակիլի-Ալիևի, կարևոր այդ հռչակագիրը ։
Ռազմաքաղաքական համագործակցություն
Ի թիվս այլ բաների, Ռուսաստանն ու Ադրբեջանը պայմանավորվել են միմյանց ռազմական օգնություն տրամադրելու, «խաղաղության սպառնալիքի» կամ կողմերից մեկի անվտանգության շահերի առաջացման դեպքում անհապաղ խորհրդակցությունների մասին։ Այսպես, հռչակագրում ասվում է ՝ Երկու երկրների նախագահները նաև պայմանավորվել են ձեռնպահ մնալ ցանկացած գործողությունից, որը, կողմերից մեկի կարծիքով, վնաս է հասցնում երկու պետությունների ռազմավարական գործընկերությանը և դաշնակցային հարաբերություններին։ Հռչակագրի տեքստի համաձայն՝ այդ նպատակով ստեղծվում է «երկու երկրների արտաքին գործերի նախարարությունների գծով խորհրդակցությունների մշտական գործող մեխանիզմ»։ Ընդ որում, հռչակագրում նշվում է, որ միջազգային արդի խնդիրների վերաբերյալ երկու երկրների դիրքորոշումները «նույնն են կամ մոտ» ։
Համագործակցություն մշակութային, գիտական և հումանիտար ոլորտներում
Հռչակագրում, ի թիվս այլ բաների, ներառվել են նաև Սփյուռքի կազմակերպությունների, հումանիտար, մշակութային-գեղարվեստական, կրթական, գիտական, զբոսաշրջության, սպորտի և գործունեության այլ ոլորտների հանրահռչակման մասին կետեր ։ Այսպես, թիվ 40 կետը երկու երկրներին պարտավորեցնում է «ապահովել կողմերի տարածքներում բնակվող ազգային փոքրամասնությունների պատմական, մշակութային և կրոնական ժառանգության, ինչպես նաև էթնիկ, լեզվական և մշակութային ինքնության պաշտպանությունը, պահպանումն ու զարգացումը, պայմաններ ստեղծել հասարակական-քաղաքական, մշակութային և սոցիալ-տնտեսական կյանքին նրանց ներկայացուցիչների ակտիվ մասնակցության համար՝ ազգային օրենսդրությանը համապատասխան» ։
Ադրբեջանում
Այս հռչակագիրը ադրբեջանցի քաղաքագետ, միջազգային հարաբերությունների մասնագետ Ռասիմ Մուսաբեկովը բնութագրում է որպես «վերաապահովագրական» Ադրբեջանի համար, քանի որ փաստաթղթում նշված կետերի մեծ մասն արդեն ամրագրված էր նախկինում ստորագրված ադրբեջանա-ռուսական տարբեր մակարդակի փաստաթղթերում։ Մուսաբեկովի խոսքով, փաստաթղթի առաջին և երկրորդ կետերից հետևում է, որ Ադրբեջանը պարտավոր չէ ինտեգրվել Ռուսաստանի արտաքին քաղաքական ուղեգծին։ Մուսաբեկովն այս հռչակագիրը համեմատել Է 2021 թվականի հունիսի 15-ին Ադրբեջանի և Թուրքիայի միջև ստորագրված դաշնակցային հարաբերությունների մասին Շուշիի հռչակագրի հետ ։
Ադրբեջանցի քաղաքագետ Ռիզվան Հուսեյնովը կարծում է, որ այդ Հռչակագիրն առաջին հերթին պետք է հարթեցնի սուր անկյունները, որոնք ի հայտ են եկել Լեռնային Ղարաբաղում ռուսական խաղաղապահ առաքելության գործունեության հետ կապված որոշ հարցերի կապակցությամբ։ Հռչակագիրը, Հուսեյնովի խոսքով, պետք է լրացնի ղարաբաղյան հակամարտության ամբողջական կարգավորման հարցում Ռուսաստանի և Ադրբեջանի փոխգործակցության թեման, այդ թվում՝ կոնկրետ տնտեսական նախագծերով։ Որպես օրինակ փորձագետը բերել է Նախիջևանից Բաքու երկաթգիծը, որն անցնելու է Հայաստանի Սյունիքի մարզով ։
Մեծ Բրիտանիայում բնակվող ադրբեջանցի վերլուծաբան Ֆուադ Շահբազը կարծում է, որ Ուկրաինա Ռուսաստանի ներխուժման նախօրեին հռչակագրի ստորագրումը պարզապես զուգադիպություն չէր և, հավանաբար, պետք է երաշխավորեր, որ Ադրբեջանը չի միանա Արևմուտքի հակառուսական որևէ արշավի ։
Ադրբեջանի Ժողովրդական ճակատ ընդդիմադիր կուսակցության առաջնորդ Ալի Քերիմլին իր հերթին հայտարարել է, որ հռչակագրի յոթերորդ կետի համաձայն՝ կողմերից մեկը կարող է ինքնուրույն որոշել, որ երկրորդ կողմի ինչ-որ գործողություններ «վնասում են դաշնակցային հարաբերություններին»։ Քերիմլիի կարծիքով, այդ վճռորոշ կողմը լինելու է Ռուսաստանը, և Այդ ժամանակ Ադրբեջանը պետք է զերծ մնա նման գործողություններից։ Այսպիսով, Քերիմլին կարծում է, որ այդ կետով Ադրբեջանը Ռուսաստանին լիազորություն է տվել վերահսկել իր բոլոր գործողությունները ։
Հայաստանում
Հայաստանի ԱԳՆ մամլո քարտուղար Վահան Հունանյանի խոսքերով, Մոսկվայի և Բաքվի միջև դաշնակցային տեսլականի մասին դեկրետացիայի նկարագրությունը կարող է լրացուցիչ հնարավորություններ հրավիրել Ռուսաստանի, Հայաստանի և Ադրբեջանի առաջնորդների եռաստիճան կառուցապատումների իրականացման համար, ինչպես նաև «ԵԱՀԿ Մինսկի խմբի հովանու ներքո ղարաբաղյան հակամարտության կարգավորման օբյեկտի» տրամադրման համար ։
Ընդդիմադիր Հայաստանի Հանրապետական կուսակցությունը հայտարարել է, որ ռուս-ադրբեջանական հռչակագիրը «գործող ռեժիմի շուտափույթ հրաժարականի անհրաժեշտության հերթական հաստատումն է», համարելով, որ իշխանությունների սխալ արտաքին քաղաքականությունը հանգեցրել է ռազմավարական դաշնակից Ռուսաստանի հետ փոխադարձ դիրքորոշումների թյուրիմացության և Հայաստանի դիվանագիտական դիրքերի թուլացման ։
Ռուսաստանում
ՌԴ ԱԳՆ պաշտոնական ներկայացուցիչ Մարիա Զախարովայի խոսքով՝ Ռուսաստանի և Ադրբեջանի դաշնակցային փոխգործակցության մասին հռչակագիրն ամրապնդում է տարածաշրջանային անվտանգությունն Անդրկովկասում։ Զախարովան նաև հիշեցրել է, որ փաստաթղթում կա անցում այն մասին, որ կողմերը ամեն կերպ կաջակցեն Ռուսաստանի, Ադրբեջանի և Հայաստանի եռակողմ պայմանավորվածությունների դրույթների իրականացման ջանքերին ։
Ռուս ռազմական փորձագետ Իգոր Կորոտչենկոն կարծում է, որ այդ հռչակագիրը հաստատեց Ադրբեջանի տարածքային ամբողջականության և ինքնիշխանության անխախտելիությունը։ Փորձագետը հռչակագրի ստորագրումն անվանել է « չափազանց կարևոր քաղաքական իրադարձություն», իսկ փաստաթուղթը՝ ռազմավարական։ Կորոտչենկոյի խոսքով՝ Մոսկովյան հռչակագիրը Ռուսաստանի և Ադրբեջանի միջև հարաբերությունների զարգացումն առաջիկա տասնամյակների ընթացքում ։
Codemasters
The Codemasters Software Company Limited (կարճ տարբերակը՝ Codemasters), համակարգչային խաղերի մշակող և հրատարակիչ, տեղակայված է Մեծ Բրիտանիայում։
Պատմություն
Ընկերությունը հիմնադրվել է 1986 թվականին Ռիչարդ և Դեյվիդ Դարլինգների կողմից ։ Codemasters-ը արագ զբաղեցրեց իր տեղը խաղային շուկայում, զբաղվելով ZX Spectrum-ի համար խաղերի մշակմամբ, որոնք հիմնականում իրենցից ներկայացնում էին գլուխկոտրուկներ։ Այսպիսի խաղերի վառ օրինակ է՝ Dizzy-ի խաղաշարքը։ Չնայած Codemasters-ը հաջող կերպով սկսեց մշակել խաղերը ZX Spectrum-ի համար, նա նաև թողարկում էր խաղերը այլ համակարգերի համար՝ Enterprise 128, VIC 20, Commodore 64, Commodore 16, BBC Micro, Acorn Electron, Amstrad CPC, Atari 400/800, Commodore Amiga և Atari ST։
1980-ական թվականներին Codemasters-ը համարվում էր այն ընկերությունը, որը վաճառում էր իր խաղերը ամենացածր, չփոփոխվող գնով։ Սակայն սկսած 1992 թվականից ընկերությունը կրճատեց բյուջետային խաղերի շարքը, ավելի մեծ նախագծերով զբաղվելու համար, ինչն էլ դժգոհության ալիք բարձրացրեց խաղասերների շրջանում քանի, որ ընկերության հաջողության գործում մեծ դեր էին խաղացել հենց այդ խաղերը։
2016 թվականի ապրիլին Codemasters-ը հայտարարեց, որ վարձել է ավտոմրցաշավային խաղերի մշակողների շատերին՝ Evolution Studios-ից, այն բանից հետո երբ Sony-ին փակեց ստուդիան ։
2019 թվականի նոյեմբերին Codemasters-ը հայտարարեց, որ գնել է Slightly Mad Studios ստուդիան։ Գործարքի արժեքը կազմում էր 30 մլն դոլար ։
2020 թվականի հուլիսի 1-ին Codemasters և World Rally Championship միջև կնքվեց պայմանագիր WRC խաղի մշակման համար։ Առաջին խաղը պլանավորվում է թողարկել 2023 թվականի ապրիլի 1-ից 2024 թվականի մարտի 31-ը ։
2020 թվականի նոյեմբերին Codemasters-ը հայտարարեց, որ Take-Two Interactive-ը դիմել է իրեն՝ գնման հարցով առաջարկելով 739,2 մլն ֆունտ սթերլինգ։ Codemasters հայտարարեց, որ խորհուրդը պատրաստ է հաստատել գործարքը որոշակի փոփոխություններից հետո ։ Նույն ամսում ընկերությունները համաձայնեցրեցին պայմանագրերը վաճառքի հետ կապված, գործարքը արժեցավ 994 մլն դոլար, իսկ պայմանագիրը ավարտվում է 2021 թվականին ։ Codemasters-ի ձեռք բերումից հետո, ընկերությունը գործելու էր 2K անվան ներքո։ Take-Two-ի տնօրեն Շտրաուս Զելնիկը հայտարարեց, որ Codemasters-ի կողմից մշակված ավտոմրցաշավային խաղերը համադրվում են իր սպորտային խաղերի շարքի հետ ։ Սակայն 2020 թվականի դեկտեմբերին, Electronic Arts-ի առաջարկը գերազանցեց Take-Two-ի առաջարկին։ Electronic Arts-ը առաջարկեց 1,2 միլլիարդ դոլար։ Codemasters-ի խորդուրդը համաձայնվեց EA-ի հետ ։ Գործարքը ավարտվեց 2021 թվականի փետրվարին, և ողջ բաժնետոմսերը անցան EA Codex Games Limited դուստր ընկերությանը  ։ EA-ի ներկայացուցիչներից Էնդրյու Ուիլսոնը հայտարարեց, որը նրանք պլանավորում են պահպանել Codemasters-ը, որպես առանձին կազմակերպություն EA-ի կազմում ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Խաղեր Կատեգորիա:Համակարգչային խաղեր արտադրողներ այբբենական կարգով
(8286) Կոուջի
(8286) Կոուջի (Kouji), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 8-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,177692 ա. մ., առավելագույնը մոտենում է 1,9557 ա. մ. հեռավորության վրա և հեռանում 2,3996 ա. մ. ։ Արեգակի շուրջ մեկ ամբողջական պտույտ է կատարում 1173,8 երկրային օրվա ընթացքում, իր ուղեծրով շարժվելով միջինում 0,306697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,14° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ահմեդ Յաջուդին
Ահմեդ Յաջուդին (ইয়াজউদ্দিন আহম্মেদ, ), 2002 թվականի սեպտեմբերի 5-ից մինչև 2009 թվականի փետրվարի 12-ը եղել է Բանգլադեշի նախագահը։